La Section Anderson
<s>La Section Anderson () je francuski crno-bijeli ratni dokumentarni film snimljen u režiji Pierrea Schoendoerffera premijerno prikazan početkom 1967. godine, poznat kao jedno od najranijih, ali i najhvaljenijih ostvarenja posvećenih Vijetnamskom ratu.</s>

<s>Naslov se odnosi na vod američke vojske koga čine 33 pripadnika 1. konjičke divizije pod komandom Josepha B. Andersona, mladog poručnika koji je upravo diplomirao na West Pointu.</s><s>Film prikazuje kako se njegova jedinica u jesen 1966. godine u Južnom Vijetnamu bori sa komunističkim gerilcima Viet Conga.</s>

<s>Schoendoerffer je nedugo prije izazvao veliku pažnju sa igranim filmom La 317e Section koji se bavio Prvim indokineskim ratom i također dobio brojne pohvale zbog auteničnosti.</s><s>Schoendorffer, koji je u tom sukobu bio sudjelovao kao francuski vojni snimatelj, ali snimke izgubio prilikom zarobljavanja u bitci za Dien Bien Phu, je od producenta Pierre Lazareffa angažiran da za francusku državnu televiziju snimi dokumentarni film posvećen novom sukobu u Vijetnamu.</s><s>Lazareff ga je nagovorio da se vrati u Vijetnam i tako dobije priliku da neki način dovrši svoj izgubljeni film.</s><s>Schoendoerffer se nakon obilaska američkih vojnih baza odlučio upravo za Andersona i njegovu jedinicu, dijelom zbog toga što su se koristili zračni desantima uz pomoć helikoptera, a dijelom zbog toga što je bio fasciniran njenom rasnom raznolikošću - Anderson je bio crnac, dok su njegovo ljudstvo činili bijelci i Hispanoamerikanci.</s><s>Schoendoerffer je sa svojom ekipom proveo šest tjedana prateći Andersona i njegove ljude.</s>

<s>La Section Anderson je nakon premijere na francuskoj televiziji prikazan u američkim kino-dvoranama.</s><s>Kritičare je osvojio svojim naturalističkim pristupom, ali i izbjegavanjem da se ratnim zbivanjima daje politički naboj.</s><s>Sljedeće godine je osvojio Oscar za najbolji dokumentarni film.</s><s>Mnogo godina kasnije će ga Oliver Stone, američki sineast i vijetnamski veteran, navesti kao jedan od uzora za svoj Oscarom ovjenčan film Vod smrti.</s>

<s>Godine 1989. je Schoendoerffer je snimio svojevrsni nastavak pod naslovom Réminiscence ou la Section Anderson 20 ans après u kome prikazuje život Andersona i njegovih preživjelih veterana nakon rata.</s>

<s>Vanjske veze</s>

<s>Francuski filmovi
Dokumentarni filmovi
Ratni filmovi
Filmovi o Vijetnamskom ratu
Authority control 2</s>

